Rudolf IV Habsburški
Rudolf IV. Habsburški, zvan Stifter tj. Osnivač (Beč, 1. novembar 1339. – Milano, Italija, 27. jul 1365.), bio je austrijski, štajerski i koruški vojvoda od 1358. (i samoproglašeni nadvojvoda), tirolski grof od 1363. i prvi kranjski vojvoda od 1364 do svoje smrti 1365.

Biografija 
Rođen je kao najstariji sin austrijskog vojvode Albrechta II iz Dinastije Habsburg, imao je dva brata Albrehta i Leopolda. 

Oženio se 1357. Katerinom Luksemburškom, kćerkom cara Svetog Rimskog Carstva Karla IV.

Nezadovoljan što mu  Carska dijeta nije svojom Zlatnom bulom iz 1356. dodjelilo veća prava, naredio je da se falsificira dokument Privilegium maius, po kojem je dobio titulu nadvojvode. Ta krivotvorina je tek kasnije razotkrivena, iako je od samih početaka bilo puno onih koji su sumnjali u nju, ipak mu je uspjelo da u skladu sa titulom stekne veća prava, zahvaljući između ostalog i moćnom puncu Karlu IV.

Među najveće uspjehe njegove vladavine ubraja se što je zakulisnim igrama uspio proširiti svoje domene: 1362. na Furlaniju, a 1363. i na Tirol, kao i osnovanje Univerziteta u Beču 1365., i nastavak gradnje katedrale Stephansdom u Beču. 

Godine 1364., pred kraj svog života, sklopio je dogovor o sukcesiji sa svojim puncem Karlom IV, koji je kasnije nazvan Rudolfova kućna pravila (Rudolfinische Hausordnung) (sporazum o nasljednom pravu na habsburgške domene) u njemu je jasno određeno da ga nakon smrti imaju naslijediti kao zajednički vladari njegova braća Albreht i Leopold.

Njegov portret je prvi kolorirani portret nekog centralnoevropskog vladara.

Pokopan je u bečkoj katedrali Stephansdom.

Izvori

Vanjske veze 

 Rudolf IV. der Stifter 

Austrijski vladari
Habsburgovci
Vojvode Štajerske
Vojvode Koruške
Grofovi Tirola